  Виталий Пронин Чылкытатӥськон дыръя люкамын 400 килограмм пала жуг-жаг, шедьтэмын браконьеръёслэн 2 калтонъёссы.Элькунамы ортчиз «Шуръёсмылы но тыметъёсмылы - чылкыт ярдуръёс» акция. Отчы 3 сюрс пала адямиос пыриськизы, 125 ярдуръёсты чылкытатӥзы.Инкуазь узырлыкъёсъя но инкуазез утёнъя министерстволэн пресс-службаез ивортэмъя, 3-тӥ-5-тӥ июне калык утялтӥськиз Иж тыметлэн паллян ярдураз, Подборенка но Селычка шуръёс котырын. Чылкытатӥськон дыръя люкамын 400 килограмм пала жуг-жаг, шедьтэмын браконьеръёслэн 2 калтонъёссы.Ижын сяна, акция ортчиз Балезино, Вавож, Вотка, Дэбес, Кизнер, Кияса, Пичи Пурга, Можга, Якшур-Бӧдья но Яр ёросъёсын. Тросэзлэн та муниципал кылдытэтъёслэн сайтъёсазы ивортон гожтэмын: ум валаське инкуазез утьыны...Оглом элькунысьтымы тыметъёс, шуръёс котырысь утялтэмын 26,3 тонна жуг-жаг.Элина Васильева Туспуктӥз А. Горбунов Теги: Ижкар  